Mancare de pui cu masline si lamaie, in stil marocan 

Ingrediente:
● Pulpe de pui dezosate - 700 g  (recomand sa alegeti carnea de la pui mai bio, alergat sau de tara, dar merge si cea din comert)
● Ulei de masline - 100 ml 
● Masline verzi - 150 g  (alegeti maslinele care va plac la gust, cu samburi sau fara)
● Lamaie - 0.5 buc 
● Usturoi (catei) - 6 buc 
● Ceapa alba - 2 buc 
● Patrunjel verde - 1 buc  (adica 1 legatura)
● Curcuma/turmeric - 0.5 lingurite 
● Boia ardei dulce sau iute - 0.5 lingurite 
● Sare - 2 linguri 
● Ghimbir - 1 lingurita  (am in vedere pudra de ghimir uscat)
● Piper negru macinat - 0.25 lingurite 
● Zahar - 1 lingura  (eu am inlocuit cu indulcitor de stevie)
● Apa - 2 pahare 

Mod de preparare:
1. Mai intai recomand sa spalati si pregatiti pulpele - le taiati  in bucati potrivite, eu am taiat o pulpa dezosata in 3-4 parti.
Am luat pulpe de pui fericit, cu piele dar fara os.
2. Luati o tigaie mare si adanca de 28-30cm, stropiti cu jumatate din uleiul de masline.
Aranjati pulpele in tigaia rece, neincalzita inca.
3. Peste carne puneti - 0.5 lingurita turmeric, 0.5 lingurita boia, 1 lingurita ghimbir uscat, 1 lingura de sare, putin piper negru macinat si usturoiul pisat.
4. Stropiti totul cu restul din uleiul de masline, adica 50ml.
Turnati deasupra 2 pahare de apa si aprindeti focul sub tigaie.
5. Cand incepe sa fiarba adaugati ceapa tocata cubulete si legatura de patrunjel legata cu o sfoara de bucatarie(daca nu aveti il puneti tocat marunt).
6. Acum acoperiti tigaia cu capac, faceti focul mediu si lasati asa sa fiarba aproximativ 1 ora. Este normal sa fiarba ceva mai intens, chiar necesar.
In aceasta reteta timpul de fierbere este esential, anume asa se formeaza sosul gros si delicios, dar in acelasi timp carnea nu trebuie sa se desfigureze complet. De aici si recomandarea sa luati pui mai bio si mai alergat, care fierbe mai greu.
7. Cat fierbe carnea ne ocupam de lamaie.
Taiati o jumatate de lamaie cubulete medii si le puneti intr-o cratita mica cu 1 lingura de sare si 1 lingura de zahar. Mai turnati deasupra si 1 pahar de apa.
8. Puneti cratita pe foc si cand incepe sa fiarba faceti focul mai mic, dar lasati sa fiarba mai intens.
9. Lasati la fiert cam 20 de minute, sau pana se evapora tot lichidul si lamaia se face mai moale.
Si gata, am obtinut lamai murate rapid foarte asemanatoare cu cele marocane.
10. Daca ati luat masline verzi cu samburi, o striviti cu un cutit pe fiecare si le scoateti.
11. Cam asa va fi mancarea noastra dupa 1 ora de fiert, observati ca sosul este inca lichid.
12. Acum amestecati in mancare si lasati tigaia cu capac, dar intredeschis, inca 30 de minute, sa se evapore apa in exces.
13. Si poftim, la final observati ca sosul este mai dens, nu apos, colorat frumos in galben, carnea frumoasa si frageda.
14. Acum scoateti atent legatura de patrunjel, daca ati pus-o intreaga.
Adaugati lamaile murate si maslinele, amestecati atent.
15. Puneti iarasi capacul pe tigaie, inchideti focul si lasati asa sa se patrunda timp de inca 30 de minute.
16. Recomand sa savurati aceasta mancare pe langa un couscous sau orez.
17. Eu nu consum acum carbohidrati si am facut un orez de conopida(conopida zdrobita la blender si sotata cu unt, putina sare si turmeric).
A fost o combinatie minunata, o delectare low-carb perfecta!
Pofta Buna!